Tere tulemast taas Piiblikohvikusse!
Tänaseks külaliseks on taas Mailis Janatuinen.
Tere tulemast! - Aitäh.
Oled piibliõpetaja ja kirjutanud ka mitu raamatut.
Räägime täna raamatust "Sanakreita ja pelkureita",
mis räägib Piibli meeste eludest. Käsitled siin kümmet meest.
Nende seas on ka Vana Testamendi tegelane Joona.
Miks tahtsid just temast selles raamatus rääkida?
Miskipärast on Joona mulle meeldinud.
Ehk seetõttu, et oleme mõlemad misjonärid.
Joona on Vana Testamendi ainus misjonär,
kes paganate juurde läks.
Olen Joona tegevusest huvitavaid jooni leidnud.
Joona on pahandaja.
Olen leidnud temas endaga sarnaseid jooni.
Kord pidasin Joonast ühe piiblitunni ja uurisin põhjalikult tausta.
Siis märkasin, et see on väga põnev raamat Piiblis.
Joona raamat on eriline ka seetõttu, et ta sai erilise sõnumi:
"Võta kätte, mine Niinevesse, sinna suurde linna,
ja jutlusta sellele,
sest nende kurjus on tõusnud mu palge ette!" Jn 1:2
Ta sai tugeva meeleparandussõnumi.
Kas Joona Jumal on sama Jumal, kes on nii meie kui Jeesuse Isa?
Eks ole. Joona kuulutab seal:
"Veel nelikümmend päeva ja Niineve hävitatakse!"
Kindlasti küsivad täna paljud: Kas Jeesuski ütleks midagi sellist?
Ta on ju armastuse Jumal?
Aga Jeesuski ütles, et Jeruusalemm hävitatakse.
Ta istus Jeruusalemma juures ja nuttis:
Mis sinuga kõik juhtub, kuna sa pole tahtnud kuulda võtta.
Täpselt. Sellest ei räägita üldse.
See on sama Vana Testamendi Jumal, kes tihti paiku hävingule määrab.
See on alati pattude tagajärg. Jumal pole muutunud.
Kuid tuleb siiski öelda, et Ta nutab.
Kord vesteldes ütlesid, et meiegi oleme kui niinivlased.
Meiegi väärime Jumala kohtumõistu.
Nii see on. Me ei saa ennast paganatest paremaks pidada.
Mis siis meie ainus lootus on?
See on Joona sõnum, mis algab 2. peatükis.
Kohe jõuame selle juurde.
Räägi veidi Joona olukorrast. Kus ta on? Ja mis on Niinive?
Teame, et Joona elas 7. saj eKr. Joona raamatus seda ei öelda,
kuid Joona, Amittai poeg, esineb 2. Kuningate 14. peatükis,
Jerobeam II ajal Iisraelis, põhjapoolses kuningriigis.
Nii teame, millal ta elas.
Kõik Iisraeli kuningad olid jumalakartmatud.
Räägin Iisraelist, mitte Juudast.
Assüüria ähvardas tõsiselt Iisraeli ja Niinive oli selle suurim linn.
Tol ajal oli Iisrael jagunenud Juudaks ja Iisraeliks,
ning põhjapoolset Iisraeli ähvardas suurriik,
mille Niinive linna saadetigi Joona.
Suurriigi nimi oli Assüüria, mis koosnes linnriikidest.
Joona oli juba varem ühe täitunud prohveteeringu ennustanud.
Kui võtaksime Soome olukorra, kus mõni prohvet kuulutaks,
et saame Karjala tagasi ja see sünniks,
meile kõigile meeldiks see prohvet.
Mida Joona ennustas?
Ta ennustas, et Jordani tagused maad saadakse tagasi. Ja see teostus.
Sellest räägib Kuningate raamat.
Teda ilmselt pahandas, et nii negatiivse ülesande sai
ja pidi minema välismaale, kohutavasse kohta,
kus elas kohutavalt toores ja sõjakas rahvas.
See oli suurriik, mis ähvardas tema enda kodumaad.
Täpselt. Juba 100 aastat varem
oli Iisraeli kuningas Jehu seal makse maksmas käinud.
Selle kohta leiti üks reljeef kuskilt Niinive liivast.
Jehu on seal Assüüria kuninga ees kummargil ja maksab makse.
Nad olid sinna juba kaua makse maksnud,
kuid ilmselt kartsid pidevalt asumisele saatmist,
et nad viiakse ära, nagu teisedki.
See reljeef on huvitav, kuna näitab, et räägime ajaloost,
mitte mingist väljamõeldud loost, vaid ajaloolisest olukorrast
ja Joona oli ajalooline isik.
Olen täiesti veendunud, et Joona oli ajalooline isik.
Jeesuski rääkis temast kui ajaloolisest tegelasest.
Seejärel ütleb järgmine salm,
et Joona otsustas Issanda palge eest põgeneda.
Mis evangelist ja prohvet see on, kes läks laevaga vastupidises suunas,
kui Jumal käskis Niinivesse minna?
Arvan, et ta pole esimene ega viimane inimene,
keda Jumal on mingile tööle kutsunud või kasvõi meelt parandama,
ja too on põgenenud, öeldes: Mind ei huvita. Elan nagu tahan.
Joonal oli ilmselt mitu põhjust. Kirjutasin oma raamatus:
Kujutlege kui juudi prohvetil
kästaks 1938. a minna jutlustama Berliini ametnikele,
et seitsme aasta pärast linn hävitatakse.
Tema saatus oleks ette määratud.
Joona teadis, et inimlikust aspektist ta selle jutlusega seal kaua ei ela.
Kõik olid tema vastu.
Ta oma rahvas oleks teda reeturiks pidanud
ja niinivlased oleks teda segaseks pidanud.
Oma rahvast oleks see sõnum ehk rõõmustanudki,
kuid Joona möönab 4. peatükis algusest peale hirmu,
et nad parandavad meelt ja Jumal andestab neile.
Seda ta kartiski. Mõtle, milline misjonär!
See raamat on üks suur seiklus ja väga huvitav lugeda.
Siin on vaid neli peatükki.
Pärast seda põgenes ta laevaga, puhkes torm
ja kõik hüüdsid oma Jumala poole,
aga meie prohvet ja evangelist Joona magas.
Jumala tahte teelt lahkudes ja Jumala eest põgenedes
palvetamine ei huvita.
Põgenedes on meil tunne, et Jumal ei kuule.
Põgenemistee kohta pole ühtki tõotust.
Joona magas masenduses, sest tal polnud teekonnaks Jumala tõotust.
Siis ei taha palvetada ega ilmselt Piiblitki lugeda.
Keegi ütles mulle, et ta ei loe Piiblit,
kuna see mõistab ta hukka. - Täpselt.
Soovin, et kõik need usklikud, kes on Jumala eest põgenenud,
tahtlikult kas patu või ülesandest keeldumise tõttu,
pöörduksid tagasi ega peaks mere põhja sattuma.
Kui nad kõike proovinud olid ja laev oli hukkumas,
äratasid nad Joona
ja õhutasid tedagi oma Jumalat paluma.
Järgneb huvitav tunnistus:
"Võtke mind ja visake merre, siis rahuneb meri teie poolest!
Sest ma tean, et see suur torm on teile tulnud minu pärast."
Südametunnistus koputas ja ta teadis,
et ohustab laeva lasti ja kõiki inimesi pardal.
Kui laevas oli sama palju rahvast kui Pauluse ajal, oli neid 270.
Kõigi nende elu oleks jäänud tema südametunnistusele.
Minu meelest on kummaline,
miks ta juba siis Issandat appi ei hüüdnud,
vaid käskis end merre visata. Ta tahtis pigem surra.
Ta pigem sureb, kui teeb Jumala tahtmist.
Eks ole!
Kui sina oleksid saanud Joonaga sama käsu,
kas sina oleksid läinud?
Ma ei tea, mis oleks juhtunud, kui selle käsu 38 eest oleks saanud.
Viimasel ajal aga sain käsu Jumalalt
öelda Jaapanilegi, et pattude eest ootab karistus.
Vahel ütlesin Joonast rääkima hakates:
Kujutlege, kui tuleks Joona taoline prohvet,
kes ütleks, et 40 päeva pärast Tokyo hävitatakse.
Tokyos on suur maavärinate oht. Jaapanlased kuulaksid seda.
Oled siingi samal teemal kirjutanud ja öelnud,
et Jumal võib sellise hoiatuse anda.
Ta on Jumal, kes halva eest karistab.
Jah. Joona raamat ütleb selgelt, et see torm oli Jumalast.
See polnud kuradist ega juhusest, vaid Jumala saadetud.
Ta peatas sellega Joona.
Kui Niinive oleks hävitatud, oleks seegi Jumala töö olnud.
Seegi on huvitav. Oled öelnud,
et kui meie eludes juhtub kohutavaid asju, mida me ei mõista,
ja sa mõtled, et see lihtsalt juhtub ja pole midagi parata,
või kui arvad, et see on kuradist, või selle taga on Jumal,
mis siis kõige lohutavam oleks?
Vanas Testamendis ütles keegi, et annan end pigem Jumala kätte.
Seda ütles Taavet.
Minu meelest on lohutav õppida,
et Jumala käes on kõik tormid nii meie elus kui kogu maailmas.
Ja kogu ilmastik ja sõjad.
Kuigi Ta neid ei taha, Ta siiski kasutab neid.
Ja neid on Piiblis ennustatud.
Need on Jumala, mitte juhuse ega saatana käes.
Joona lõpuks kuuletub ja läheb Niinivesse kuulutama.
Enne seda aga visatakse ta merre.
Ja ta satub merekoletise kõhtu.
Selle kohta ütlevad paljud, et see ei saa tõsijutt olla.
Keskendume olulisele - Jumal võib imesid teha.
Joona on merekoletise kõhus. Jeesus ise kasutas seda pilti:
"Nagu Joona oli merekoletise kõhus kolm päeva ja kolm ööd,
nõnda peab ka Inimese Poeg olema maapõues."
Lahendame kõigepealt ühe probleemi.
Mõni ütleb, et Jeesus polnud seal kolm päeva ja kolm ööd.
Ta tõusis kolmandal päeval üles, ehk ainult kaks ööd.
Heebrealaste ajaarvamine käib teistmoodi.
Nad loevad üheks ööpäevaks juba päeva enne päikseloojakut,
järgmine päev on teine päev
ja pärast teise päeva päikseloojakut tuleb kolmas päev.
Nii saabki sellest kolm päeva ja kolm ööd.
- Täpselt. Nüüd olulisima juurde.
Joona palub merekoletise kõhus väga kõneka palve.
- Enne kui selle juurde lähme, äkki puudutaksime veel seda,
kas see on ka tegelik ajaloosündmus. - Hea küll.
Paljude auväärsete teoloogide sõnul on see legend.
Nad ei taha uskuda, et keegi võiks olla vaala
või mingi mereeluka kõhus kolm ööpäeva või 40 tundi.
Me ei tea, millega on tegemist,
kuna heebrea keeles on vaid üks sõna kala kohta 'suur kala':
Jeesus ütleb Uues Testamendis 'merekoletis'.
Asi ongi selles, kas Jumal suudab kõike või mitte.
Jeesus ütleb selle näitel, et Ta äratatakse surnuist üles.
Kui Jumal ei suuda hoida inimest mingi mereeluka kõhus 3 ööpäeva,
ilma et too seal sureks,
kas Ta suudaks Jeesuse surnuist äratada?
Kui me siin järgi anname, muudame Jeesuse ekslikuks
ja hakkame kahtlema isegi Tema ülestõusmises.
Küsimus on selles, kas on selline elav Jumal,
kes suudab imesid teha? - Aamen.
Püüame uskuda, et Jumal võib meie elus mida tahes teha.
Paljud usuvad, et Jumal lõi kõik mitte millestki.
Kui see on tõde, pole ükski teine ime sellega võrreldav.
- Nii see on.
See, mida Joona palvetab, kui ta hädas Issandat appi hüüab,
on väga eriline. Loen väikse lõigu.
"Haua sisemuses hüüdsin ma appi ja sina kuulsid mu häält.
Sest sina heitsid mind sügavusse, merede südamesse;
veevool ümbritses mind, kõik su vood ja su lained käisid minust üle.
Siis ma mõtlesin: Ma olen ära aetud su silma eest.
Siiski ehk saan veel näha su püha templit!
Vesi ümbritses mind kõrist saadik, süvavesi piiras mind,
mererohi mähkis mu pead. Ma vajusin alla ...
Aga sina tõid mu elu hauast üles, Issand, mu Jumal!"
- Lihtminevik! Nagu see oleks juba toimunud.
Siin on võimas võrdlus Jeesusega. Ta läheb surma ega suuda ise midagi.
Aga ta tõuseb üles, et jutlustada niinivlastele andestuse võimalust.
Tähtsaima sõnani jõuame siin lõpus, aga enne seda täheldasin,
et see on täis tsitaate Lauludest.
See tähendab, et Joona teadis Psalme.
Kui ta sattus vaala kõhtu, kus enam midagi teha polnud,
alustas ta Lauluga 130:
"Põhjatuist sügavusist hüüan ma sinu poole, Issand!"
Meile kõigile tuleks kasuks, kui oma Lauluraamatut teaksime.
Seal on sektsioon "Murhe, risti ja kiusaus".
Teiseks tahtis Joona templi poole palvetada.
Kust ta teadis, kus see asub? - Eriti seal mereeluka kõhus.
Miks ta tahtis templi poole palvetada?
Kuna Saalomon oli öelnud templi pühitsemisel,
et kui keegi hädas templi poole pöördub ja palvetab,
siis Issand kuuleb teda.
See on võrdväärne meiega, kes palume Jeesuse nimel.
Vereohvri tõttu on mu patud lepitatud
ja seepärast Jumal kuuleb. Joona teadis seda.
Sest templis toodi ohver, tänu millele saime osadusse Jumalaga.
See on võrdpilt Jeesuse tulevasest ohvrist.
- Nii see on. Kuigi Joona oli patune,
ta uskus, et Jumal kuuleb teda. See ongi usk.
On lihtne uskuda, kui elus on kõik hästi
ja mingit erilist pattu ei tehta.
Aga kui oled põgenemas ja oled oma elu tuksi keeranud?
Keegi on näinud Kristuse surma selleski, kus ta palub:
"Merede südamesse; veevool ümbritses mind,
kõik su vood ja su lained käisid minust üle ...
Vesi ümbritses mind kõrist saadik, süvavesi piiras mind,
mererohi mähkis mu pead."
Nagu Jeesusele pandi meie pärast pähe okaskroon.
See on tsitaat Laulust 69,
mida peetakse Jeesuse kannatuslauludeks.
Ristil suremine sarnaneb uppumisele, sest seal lämbutakse.
Ses mõttes räägitakse siin Jeesusest.
Jeesus võiks öelda ristil: "Vesi ümbritses mind ..." jne,
nagu see Psalm räägib.
Üks asi veel. Joona visati merre ja torm vaibus.
Jeesus visati järve, mis põleb tule ja väävliga,
ehk põrgusse. Seejärel vaibus Jumala vihatorm.
Alates veeuputusest on vesi olnud Piiblis viis,
kuidas Jumal patuseid karistab:
veeuputus, vaarao vägede hukkumine jne.
ja Joona puhul sama lugu, ning Jeesusegi puhul.
Jeesus võttis selle enda kanda vabatahtlikult meie eest.
Jah. Viimases lauses öeldakse: "Issanda käes on pääste!"
Sõnal 'pääste' on heebrea keeles sama juur mis 'Jeesusel'.
See on selline salasõna.
Kui Joona ütleb: "Vaid Issandas on pääste",
käsib Issand mereelukal kaldale ujuda ja Joona välja oksendada.
Joona mõistis, et on isegi patune, kuid teeb, mida lubas
ja läks Niinivesse kuulutama. Aga ta vajas evangeeliumi ka ise.
Vaid Issandas on pääste.
Kas kõigil, kes kuulutavad teistele, oleks hea meeles pidada,
et nemadki vajavad seda sõnumit? - Kindlasti.
Kui jutlustaja endale ei kuuluta või omi patte ei meenuta,
on see lihtsalt päheõppimine.
Minu meelest on viimase aja kõned, mida olen näiteks raadiost kuulnud,
inimeste elust väga kaugel.
Räägitakse, et Jumal on hea ning aitab ja õnnistab,
kuid ei räägita midagi pattudest ... - Mida meil kõigil siiski on.
Niinivel olid samad patud, mis Soomel tänapäeval.
Nahumi raamat räägib ka Niinivest.
See olevat olnud vägivaldne linn, mida tunnistab ka ajalugu.
Vaadates välja kaevatud reljeefe,
on seal pilte teibasse löödud inimestest,
pealuukuhjadest, mille otsas sõjavarustus.
Kohutavaid pilte. Assüüria oli niivõrd vägivaldne maa.
Jumal oli kannatanud seda juba 1000 aastat.
Assüürial oli pikk ajalugu.
Mingil hetkel sai Jumala mõõt täis ja Ta saatis Joona:
Kui te nüüd meelt ei paranda, tuleb raputamine.
Teine patt oli seks.
Linn oli pühendatud Astartele ehk seksijumalannale.
Nahum ütleb, et ta võlus oma seksuaalsusega kogu maailma.
Minu meelest räägib see tänapäeva seksile fikseeritusest,
seda ka Soomes.
Peaks olema üks prohvet, kes kuulutaks,
et kõik muu seks on patt,
peale selle, mis toimub abielus ühe naise ja ühe mehe vahel.
Kõik muu on patt.
Jumal pidi juhtima Joona enne
mõistma oma täielikku sõltuvust Issandast,
et vaid Issandas on pääste. Siis sai Jumal teda kasutada
Ta pidi ise oma patusust nägema, et teistele kuulutada.
Nii see on. Seda näeb järgmises:
"Need, kes austavad tühje ebajumalaid,
hülgavad oma osaduse." Seda oli Niinive puhul tunda.
Teame Saamueli sõnadest, et sõnakuulmatus on nõiduse patt.
Joona oli ise olnud nii sõnakuulmatu kui vähegi sai.
Ta põgenes Jumala eest ja arvas, et pääseb.
Ta mõistis, et on samasugune nagu niinivlased.
Vähemalt nii näen seda mina.
Kui jutlustada teiste pattudest ilma enda olukorda mõistmata,
kõlab see karmilt ja hukkamõistvalt. - Nii see on.
Nagu Jeesus kuulutas Jeruusalemmale hävingut,
kuid nuttis.
Meie aeg saab kohe otsa.
Ütlesid, et Jumal tahtis tuua Joona kohta, kus ta ütles otsustavalt:
Vaid Issandas on pääste.
Mida see tänapäeva usklikule tähendab?
See on evangeelium.
Esiteks see, et pole vaja patte eitada.
Tänapäeva usklik ei taha pattudest midagi kuulda.
Pääste ei tundu päästena, kui me patte ei näe.
Kui aga näen, et olen halb inimene ja pole elanud Jumala tahte järgi,
mõistan, et ristis, Jeesuses, Tema veres on pääste.
Ja sellest piisab mullegi.
Aitäh tänase saate eest!
Sinu raamatust "Sankareita ja pelkureitä"
võib lugeda Joonast ja veel üheksast mehest Piiblis.
See raamat on küll läbimüüdud,
kuid tegin Joona kohta piiblitunni käsiraamatu,
mille leiab minu netilehelt www.ilosanomapiiri.fi
Aitäh saates osalemast!
Aitäh, head vaatajad.
www.ilosanomapiiri.fi
Sealt leiate lisainfot.
Jumal juhatab meid kõiki nii, et jõuaksime Joona kombel kohta,
kus ütleme: Vaid Issandas on mu pääste.
Õnnistatud nädalat!
Kohtumiseni taas nädala pärast Piiblikohvikus!
Kui soovid toetada TV7 Eesti tööd,
võid helistada annetustelefonile 900 1777 (kõne hind 7 eur).
Lisainfo: www.tv7.ee
Aitäh sinu toetuse eest, mis aitab saateid teha!
Jumal õnnistagu sind! Järgmise korrani!
Tõlge: Monika Jaaguri